khistorydata/jeongjo-sjw-relations huggingface dataset:
정조 6년
壬寅十二月十九日午時。上御誠正閣。左副承旨入侍時。左副承旨林錫喆。記事官趙衍德。記注官金健修金鳳顯。以次進伏訖。上曰。右副承旨入侍。賤臣承命出。與朴天行進伏。錫喆曰。未下直守令。有當日辭朝之命。而鎭川祥原等數邑守令。尙未署經。不得辭朝云矣。命書傳敎曰。未下直守令。多至有未署經之人云。憲府只是長官一人。而聞亦有實𧏮。餘皆在外。竝許遞。政官牌招開政。以在京無故人差出。待下批牌招署經。署經後使之仍卽辭朝。諫院署經與否。政院知入。上曰。左承旨入侍。賤臣承命出。與鄭志儉偕入進伏。命書傳敎曰。已署經守令。皆令當日辭朝。辭朝後留待。未署經守令。署經後來待事。分付。命退。承史以次退出。
정조 6년
壬寅十二月十九日未時。上御誠正閣。左副承旨同副承旨入侍時。左副承旨林錫喆。同副承旨柳誼。假注書李崑秀。記注官金健修金鳳顯。以次進伏訖。上命柳誼曰。往時敏堂。摘奸以來。誼承命出。還奏曰。無頉矣。上命退。承史以次退出。
정조 6년
壬寅十二月十九日酉時。上御誠正閣。推考承旨與漢城判尹入侍時。漢城判尹鄭昌聖。左副承旨林錫喆。假注書李崑秀。記注官金鳳顯。別兼春秋金載瓚。以次進伏訖。上曰。發賣精爲之矣。昌聖曰。果精爲之而兩堂上。各別擧行矣。上曰。今番抄戶。如還上例乎。如賑恤例乎。昌聖曰。似是賑恤一例矣。上曰。比還上尤難矣。上曰。部官亦皆勤勞。而其中最精者。不可不拔尤施賞矣。昌聖曰。西部最難而似濫。南部次之而亦能精爲之矣。上曰。西部幾居五部之半矣。昌聖曰。然矣。以抄戶見之。則西部爲一萬六千餘戶。南部爲八千餘戶。其餘皆不多。中部則只是八百餘戶矣。今番自上。各別申飭。故米色之好。升斗之準。大勝於前。向日不願受者。稱以出外。未及入錄。始願追錄。呈訴紛紜。民習誠無據。故賑堂及臣。竝不許施矣。上曰。追錄。何可許之乎。民習誠過。甚矣。昌聖曰。亦有疊受者。故兩堂上。査出治罪矣。上曰。何故疊受乎。昌聖曰。一洞之人。或有故不得往。則托人同受。亦非異事。而眞僞難知。故不得不禁之矣。上曰。此則似非異事矣。上曰。已納錢乎。昌聖曰。已納七千餘兩矣。上曰。旣不抄戶則已。旣抄戶則豈可錢錢爲之乎。昌聖曰。然矣。上曰。判尹出送。下鑰事。分付。賤臣承命出傳。上命錫喆讀咸鏡道放未放啓本。讀奏訖。上命退。承史以次退出。
정조 6년
行都承旨尹塾坐次缺以下同。行左承旨鄭志儉。右承旨李在學。左副承旨沈豐之。右副承旨林錫喆。同副承旨朴天行。注書李祖承病趙衍德仕。假注書尹行任仕直。事變假注書李尙載病。
정조 6년
傳于沈豐之曰。都承旨馳詣宗廟景慕宮。右承旨馳詣社稷永禧殿。泰審摘奸以來。
정조 6년
沈豐之啓曰。今日社稷奉審摘奸時。奉俎官活人署別提金元甲。不爲來待。事極駭然。所當重勘。而本院請推之外。無他可施之罰。何以爲之。敢稟。傳曰。先汰後拿。
정조 6년
吏曹口傳政事。以金載瓚爲兵曹正郞。
정조 6년
兵曹口傳政事。以金載瓚爲文兼。
정조 6년
吏曹口傳政事。以鄭在信爲兵曹正郞。
정조 6년
傳于朴天行曰。內試射元無標信啓請之例。而矇然啓請。當該承旨遞差。
정조 6년
以政官牌招啓辭。傳于朴天行曰。判堂聞有實𧏮。都政前給由參議只推。牌招開政
정조 6년
假注書李崑秀有頉。代以尹行任爲假注書。
정조 6년
事變假注書成種仁有頉。代以李翼晉爲事變假注書。
정조 6년
李在學啓曰。假注書尹行任。事變假注書李翼晉。時無職名。令該曹付軍職。冠帶常仕。何如。傳曰。允。
정조 6년
事變假注書李翼晉汰去。代以李尙載爲事變假注書。
정조 6년
備邊司薦望。以徐有防爲開城府留守。
정조 6년
傳于李在學曰。職事相妨。大司成金憙許遞。陞試尙多未試。今日政。以在京無故人差出。
정조 6년
有政。吏批。判書金華鎭受由。參判鄭昌順在外未肅拜。參議趙鼎鎭進。左副承旨沈豐之進。吏批啓曰。判書金華鎭受由。參判鄭昌順在外未肅拜。小臣獨政未安。何以爲之。敢稟。傳曰。只出緊任。以沈頤之爲大司憲。以尹㬦宋銓爲掌令。以徐配修許晊爲持平。以李時秀爲大司成。
정조 6년
兵批。判書徐有隣進。參判沈念祖病。參議鄭啓淳病。參知金宇鎭入直進。右承旨李在學進。以趙時俊任希敎爲副摠管。以任濟遠爲僉知。以李文源爲曹司五衛將。以李沖彬爲五衛將。以南海源爲同知。以尹光億李彦邦禹興祿爲僉知。以李沖彬洪宗藎李延伋爲副護軍。以趙時俊柳誼李思祚崔烜爲副司直。以宋載瑞爲副司果。以尹行任爲副司正。
정조 6년
兵曹口傳政事。以金憙爲副司直。
정조 6년
傳于李在學曰。旣有當日署經之命。而新除兩司。皆是差祭之人。將不得出牌云。竝許遞。以在京無故人差出。待下批仍卽牌招卽爲署經。下直守令。明日。輪對時。同爲入侍。
정조 6년
再政。以李在協爲大司憲。以安鼎大尹長烈爲掌令。以申禹相李百亨爲持平。
정조 6년
傳于朴天行曰。觀此北伯啓本。未至配所罪人中會寧車允河。慶源金光壬。吉州李斗樞。端川李如太。利城白同。會寧黃河潤。慶興劉宗宅。慶源金光周竝放送。減等罪人明川姜雄伊。利城金龍大。同罪旣已蒙放。一體放送。
정조 6년
李在學。以訓鍊都監言啓曰。依下敎。集賢門入直軍五十名內十名減下之意。敢啓。傳曰。知道。
정조 6년
林錫喆。以義禁府言啓曰。罪人德相。依下敎解枷後。移囚馬房。各別救療之意。敢啓。傳曰。知道。
정조 6년
壬寅十二月二十日辰時。上御春塘臺。內試射入侍時。右副承旨林錫喆。記事官趙衍德。假注書李崑秀。別兼春秋鄭東浚金載瓚。一直提學鄭志儉。二直提學徐有防。以次進伏訖。上曰。兵曹正郞。入侍人中勿拘擬入。出傳敎領議政徐命善曰。日寒如如。聖躬。如何。上曰。甚寒矣。扈衛前排。俄命待令矣。果何如。命善曰。僅成貌樣矣。上曰。扈衛廳。自是大臣衙門。先爲應試事。分付。軍禮前徑先入就。兵判禁軍別將各番將竝記過事。分付。內試射分兩所設行事。分付。此後內試射時。衛軍。待下敎待令事。分付。兵曹郞廳以入侍人中口傳擬入事。下敎。承旨前望單子入之事下敎。新除授承旨牌招察任事。下敎。上曰。禁府罪人。從近設鞫。可也。命善曰。聞德相。自十六日有病云。待其差勝。鞫問宜矣。上曰。然則待差間推鞫。而其間解枷移囚馬房。善爲救療。而若有徑斃之事。該都事嚴勘事。分付。衍德承命出傳。衍德承命捧入承旨前望。以李在學落點。上曰。李文德爲人。誠嘉矣。陞付亞將好矣。命善曰。果是久勤。而曾經訓正。已數十年矣。上曰。守摠兩營許付亞將事。分付。可也。上曰。軍士房承旨先入侍事。分付。命善所啓。歲色垂暮。曠官爲悶。未下直閫帥。竝明日辭朝。何如。上曰。依爲之。訓鍊大將具善復所啓。武藝出身三十名。分左右番宿衛於明政殿西廊。不可無激勸之道。而邊將遷轉。有難輕議。漢江別將。自是訓局敎鍊官自辟差送之窠。以此移給於武藝出身。備三望受點。以爲遷轉之地。何如。上曰。依爲之。又所啓。訓局水下船。乃爲江都待變船設施者。而分送各邑。或有違不載之事。則該邑守令。草記論罪。監色拿致嚴刑事。定式之後。依事目論罪。匪一匪再。今年則訓局船。竝皆無事運納。而其中或不無外邑之些少弊端。自明年嚴飭發送。以爲趁早船運之地。而各邑不善擧行。則依事目論罪之意。預先出擧條。申飭。何如。上曰。依爲之。上曰。吏曹參議牌去來勿爲呼望。而罷職傳旨。徑先捧入。當該注書汰去。上曰。宣傳官擧行。甚不謹。竝記過。入格軍兵。皆以紅令旗。各爲一屯。臺上擧旗相應。次第齊進臺下。呼名頒賞訖。上曰。宣傳官記過竝分揀。命書榻敎曰。兵曹正郞金載瓚改差。其代口傳差出。上還內。諸臣以次退出。
정조 6년
壬寅十二月二十日酉時。上御誠正閣。軍士房承旨入侍時。右承旨李在學。假注書尹行任。記注官金健修金鳳顯。以次進伏訖。上曰。吏曹參議進不進知入。命行任以標信授宣傳官開門。使政官開政。命退。諸臣以次退出。
정조 6년
行都承旨尹塾坐。行左承旨鄭志儉坐。右承旨李在學坐。左副承旨沈豐之坐。右副承旨林錫喆坐直。同副承旨朴天行坐直。注書李祖承病趙衍德仕直。假注書趙濟魯仕。事變假注書金禧燮在外。
정조 6년
林錫喆啓曰。合辭方張之時。諫院無詣臺之員。事甚未安。除在外傳旨未下外。呈告人員。竝卽牌招。何如。傳曰。允。
정조 6년
傳于李在學曰。下直閫帥守令留待。
정조 6년
傳于尹塾曰。都承旨入侍。
정조 6년
李在學啓曰。宗簿提調李命植有稟達事。來詣請對矣。
정조 6년
傳于李在學曰。輪對官入侍。下直閫帥守令宗簿提調。同爲入侍。
정조 6년
傳于李在學曰。抄啓文臣試官以下。入侍。
정조 6년
傳于尹塾曰。判義禁許遞之代。政官牌招開政。
정조 6년
以吏曹參議趙鼎鎭牌不進罷職傳旨。傳于尹塾曰。只推。更爲牌招。
정조 6년
假注書尹行任有頉。代趙濟魯爲假注書。
정조 6년
傳于尹塾曰。大司成李時秀牌招。
정조 6년
事變假注書李尙載有頉。代金禧燮爲事變假注書。
정조 6년
以洪忠監司金文淳。洪州牧使貶下代口傳擇差事狀啓。傳于朴天行曰。今日政。各別擇差。
정조 6년
以吏曹參議趙鼎鎭牌不進罷職傳旨。傳于朴天行曰。只推。更爲牌招。
정조 6년
有政。吏批。判書金華鎭受由。參判鄭昌順在外未肅拜。參議趙鼎鎭進。同副承旨朴天行進。吏批啓曰。判書金華鎭受由。參判鄭昌順在外未肅拜。小臣獨政未安。何以爲之。敢稟。傳曰。只出緊任。尹承烈爲大司諫。宋銓爲掌令。韓光會爲判義禁。鄭好仁爲知義禁。李謙煥爲洪州牧使。
정조 6년
兵批。判書徐有隣進。參判沈念祖病。參議鄭啓淳病。參知金宇鎭入直進。右副承旨林錫喆進。宋銓尹㬦爲副護軍。沈頤之許晊徐配修爲副司直。
정조 6년
以正言李亮載牌不進罷職傳旨。傳于林錫喆曰。只推。
정조 6년
事變假注書金禧燮在外。代柳憲周爲事變假注書。
정조 6년
李在學。以司僕寺官員。以一二提調意啓曰。本寺分養馬。如有故失瘦瘠病傷不馴。則每於畢上納後抄出。分授營邑。依法典施罰。而有赦令則例皆蕩滌矣。今年所納分養馬有頉各營邑。現告成冊。今始齊到。而係是宥旨前事。何以爲之。敢稟。傳曰。蕩滌。
정조 6년
朴天行。以賑恤廳言啓曰。西部三十九契二千六百三十三戶發賣米四百七十八石一斗上下之意。敢啓。傳曰。知道。
정조 6년
李在學。以摠戎廳言啓曰。本營中軍李漢泰。身病猝重。勢難强令察任。改差。何如。傳曰。允。
정조 6년
林錫喆。以義禁府言啓曰。活人署別提金元甲拿囚之意。敢啓。傳曰。捧供以聞。
정조 6년
林錫喆。以刑曹言啓曰。觀此北伯啓本。未至配所罪人中會寧車允河。慶源金光壬。吉州李斗樞。端川李如太。利城白同。會寧黃河潤。慶興劉宗宅。慶源金光周竝放送。減等罪人明川姜雄伊。利城金龍大。同罪旣已蒙放。一體放送事。命下矣。依傳敎卽爲放送事。分付該道道臣。而吉州李斗樞。會寧黃河潤等。前因慶尙道未至配所啓本。已爲放送。故不爲擧論於行會之意。敢啓。傳曰。知道。
정조 6년
掌令尹長烈。持平申禹相。獻納金翊休。副校理金宗燮啓曰。請喬桐府黜置罪人鄭致達妻。快正王法。以洩神人之憤。請黑山島圍籬罪人龜柱。亟加嚴鞫。夬正王法。措辭見上答曰。不允。
정조 6년
掌令尹長烈。持平申禹相。獻納金翊休啓曰。請彦衡養遂獻遂。竝令王府設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。夬正王法。措辭見上答曰。不允。
정조 6년
持平申禹相啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。夬施當律。請削板罪人有臣宗甲義駿。竝令王府。設鞫嚴問。依律處斷。請楸子島安置罪人李普行。亟令王府。拿鞫嚴問。請物故罪人國榮亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。夬正典刑。請黑山島定配罪人任觀周。亟令王府。拿鞫嚴問。期於得情。措辭見上答曰。不允。
정조 6년
獻納金翊休啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克泰。泗川縣定配罪人萬赫。更令王府。嚴鞫得情。快正王法。請遠竄罪人安兼濟。亟命王府。設鞫嚴問。期於得情。依律處斷。答曰。安兼濟事。亟停勿煩。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。夬正典刑。請甲山府竄配罪人洪樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。措辭見上答曰。不允。
정조 6년
開城府留守徐有防疏曰。伏以。臣伏奉除命。以臣爲開城府留守兼管理使者。臣惴怳震懍。罔知所以自措也。噫。居留職固不輕。松京地又自別。衙門則倣兩局之制。關防則控二西之衝。入而參聞廟謨。出而管轄保障。苟非才猷足以剸理。威望足以鎭服。莫宜居之。而若臣者。特一空疎譾劣之人耳。遭遇聖明。偏蒙生成。雨露浹于肌髓。陶鎔及於毛髮。歷數古今。豈有倫比。而臣則逐隊隨行。兜淸攬要。曾無塵刹之報。徒累則哲之明。內而周流。蔑效已著。外而歷試。僨事可知。而保釐重任。若是輕畀。此何異於責蚊蜹以負山。强僬僥以扛鼎也哉。臣以孤露餘生。恃偏母爲命。而數年以來。崦嵫日迫。宿病沈篤。苟得一縣之養。可遂平生之願。而恩極覆燾。志切殫竭。翺翔近密。瞻依日月。不忍萌遠離之意矣。今幸得雄府於數舍之地。其去也有時。其來也不拘。情理俱伸。公私兩便。臣豈敢爲苦口力辭之計。而忖量人器。萬不近似。其若沾沾自喜。揚揚冒赴。則反顧慙恧。人將謂何。又伏念。臣之祖父曾莅是府。有碑在口。遺愛未泯。以臣家則豈無趾美之榮。而以臣才則實有忝先之慮。臣之所大懼者。不獨在於纔陞恩資。旋叨委寄。履滿受損。過福招災之憂而已也。玆敢瀝血陳章。仰瀆崇嚴。伏乞天地父母。俯垂鑑諒。亟遞居留之任。回授可堪之人。以重公器。以安私分。千萬幸甚。答曰。省疏具悉。卿其勿辭行公。
정조 6년
大司成李時秀疏曰。伏以。天休滋至。邦慶無疆。列朝之寶鑑纔上。聖祖之世室誕定。迺於大庭受賀之日。爰降元子定號之命。邦本益鞏。輿情胥忭。臣適參近班。與覩盛擧。益不勝歡欣舞蹈之忱。仍念千萬夢外。伏奉除旨。以臣爲成均館大司成。臣誠惝怳震越。莫知措躬之地也。國家之設是職。蓋倣三代成均之法。責任之重。有異庶僚。且以課試一事言之。其儲養俊耄。作新文風之責。又非一時掌擧之比。雖古之碩儒宗匠。猶懼不勝其任。況臣識不足以鑑別姸媸。望不足以憚壓浮囂。以眇然一新進而抗顔於皐比之座。以之黜陟多士。程量時文。則將見遺珠之歎。擲甓之嗔。紛然而四起矣。且臣猥以庸陋。幸際休明。周歲課程。厚蒙陶鑄之化。格外超擢。屢廁近密之班。隆恩異渥。若偏臣身。報答之誠。銘在心肝。苟才力之可堪。何燥濕之敢擇。而至於見職。卽賢關之重任。淸朝之峻選。臣乃濫資纔數月。而居然冒當。則名器之不重。聖簡之有辱。豈細故也哉。顧今歲色已暮。陞試未了。此時此任。不容一日虛授。而左右揣量。無望承膺。特召之下。略控微懇。伏乞聖明。俯垂諒察。將臣新授職名。亟賜鐫免。以重官方。以安微分。不勝幸甚。答曰。省疏具悉。爾其勿辭察職。
정조 6년
壬寅十二月二十一日辰時。上御誠正閣。輪對官都承旨。左副承旨。宗簿提調。閫帥。守令同爲入侍時。行都承旨尹塾。左副承旨沈豐之。假注書尹行任。記注官金健修金鳳顯。宗簿提調李命植。全羅左水使孫相龍。慶尙左水使李喆運。鎭川縣監丁志德。祥原郡守沈鑏。咸平縣監兪鉉商。遂安郡守李觀賢。固城縣令李羽晉。興陽縣監李性吾。議政府司錄柳頤玄。中樞府經歷申大坤。忠勳府都事尹得弘。義禁府都事李牧永。敦寧府參奉李萬運。以次進伏訖。上曰。宗簿提調病狀。何如。命植曰。尙未快瘳矣。命書傳敎曰。事役相妨。宗簿提調李命植兼帶判義禁許遞。命植曰。璿源譜略設廳事。命下矣。取考本寺所在譜略。則王元子入錄之處。終未得見。似由於改張時洗草之致。癸酉聖上。元孫定號後。載於譜略事。當憑依此例。以嗣王元子書錄。而自下不敢擅便。敢達矣。上曰。依癸酉年例爲之。可也。命植曰。元子諱字。亦當入錄。而癸酉例則不書諱字矣。上曰。依癸酉年例爲之。可也。命植曰。昭容爵號姓氏。以小註依例添錄。何如。上曰。依爲之。命植曰。國朝御牒。亦當修改。一體入錄。何如。上曰。依爲之。命植曰。御容模本後。尙未入錄。今番添錄。何如。上曰。依爲之。命植曰。今番則事體至重。跋文。何以爲之乎。上曰。爲之。可也。命植曰。然則以時任文任製進。何如。上曰。原任大提學。亦無不可矣。命植曰。璿源譜略進上件。以幾件印進乎。上曰。以十五件爲之。皆以黃衣。一件紬衣。可也。命植曰。元子宮進獻。何以爲之乎。上曰。一件爲之。可也。命植曰。譜略進上件。當以全帙印出乎。上曰。內出外未滿十五件數。全帙印進。可也。出擧條上曰。卿先退去。命植退。命輪對官次次入楹內。頤玄進伏。上曰。職姓名。對曰。議政府司錄臣柳頤玄。上曰。職掌。對曰。無之矣。上曰。所懷。對曰。無之矣。上曰。退。大坤進伏。上曰。職姓名。對曰。中樞府經歷臣申大坤。上曰。職掌。對曰。無之矣。上曰。所懷。對曰。無之矣。上曰。退。得弘進伏。上曰。職姓名。對曰。忠勳府都事臣尹得弘。上曰。職掌。對曰。賜與田畓次知看檢矣。上曰。所懷。對曰。無之矣。上曰。退。牧永進伏。上曰。職姓名。對曰。義禁府都事臣李牧永。上曰。退。萬運進伏。上曰。職姓名。對曰。敦寧府參奉臣李萬運。上曰。文獻備考。何以爲之。對曰。聞閣臣言。多有抄出者。而尙未修正矣。上曰。斯速爲之。可也。命退。上曰。閫帥入楹內。喆運進伏。上曰。職姓名。對曰。慶尙左水使臣李喆運。相龍進伏。上曰。職姓名。對曰。全羅左水使臣孫相龍。上曰。余則以爲得人。爾須善爲之。仍命豐之讀諭書訖。上曰。退。命守令次次入楹內。志德鑏鉉商觀賢羽晉性吾等進伏。上命豐之讀宣諭。又讀別諭。仍命退。諸臣以次退出。
정조 6년
壬寅十二月二十一日午時。上御誠正閣。右承旨左副承旨右副承旨閣臣同爲入侍時。右承旨李在學。左副承旨沈豐之。右副承旨林錫喆。記事官趙衍德。假注書尹行任。記注官金健修金鳳顯。一直提學鄭志儉。原任直提學沈念祖。以次進伏訖。上曰。抄啓文臣與宣傳官。分東西班受賞事。分付。命書傳敎曰。大司成批下。牌招察任。仍命衍德與之偕入。命書傳敎曰。今壬寅抄啓文臣課試都計劃。校理洪仁浩。二十七分居首。陞品屬耳。特賜熟馬一匹。之次以下。依備忘記施賞。課講都計劃。直閣金載瓚。七十二分半居首。陞品屬耳。特賜熟馬一匹。之次以下。依備忘記施賞。親試都計劃。副司果鄭東浚。三十四分居首。陞品屬耳。特賜熟馬一匹。之次以下。依備忘記施賞。命書傳敎曰。今壬寅宣傳官講陣都計劃。李禹道。七十七分居首。陞六。之次以下。依付標施賞。命志儉在學讀傳敎。諭文武臣。又命志儉諭抄啓文臣曰。今施拔例之典。特軫無前之規者。非但終歲勤勞且多。新榜出身額員將少。賞典是加。爾等其知之。仍命檢書官頒賞。使閣吏扶出。命退。諸臣以次退出。
정조 6년
行都承旨尹塾坐。行左承旨鄭志儉坐直。右承旨李在學坐。左副承旨沈豐之坐直。右副承旨林錫喆坐。同副承旨朴天行坐。注書李祖承病趙衍德仕。假注書沈晉賢仕直。事變假注書李秉喆仕。
정조 6년
林錫喆啓曰。合辭方張之時。兩司無詣臺之員。事甚未安。除在外未署經外。未肅拜呈告人員。竝卽牌招。何如。傳曰。允。
정조 6년
傳于林錫喆曰。右副承旨與賑恤堂上入侍。
정조 6년
鄭志儉啓曰。宗簿提調李命植。校正堂上李瀁。依下敎來待矣。傳曰。左副承旨與宗簿提調校正堂上。同爲入侍。
정조 6년
假注書趙濟魯有頉。代以沈晉賢爲假注書。事變假注書柳憲周在外。代以李秉喆爲事變假注書。
정조 6년
傳于鄭志儉曰。開城留守。一兩日內辭朝。未下直守令。亦令一兩日內辭朝。
정조 6년
傳于沈豐之曰。明日大臣及刑曹三堂上。持京獄審理文書入侍。未及審理文案。追後持入。
정조 6년
傳于沈豐之曰。都政何無擇日啓辭乎。使之明朝擇入。開拆坐起。亦令明再明間爲之事。分付。
정조 6년
沈豐之。以兵曹言啓曰。本曹正郞李錫夏。身病猝重。勢難供職。屢度呈狀乞遞。宿衛重地。不可久曠。今姑改差。何如。傳曰。允。
정조 6년
兵曹口傳政事。以李錫夏爲副司果。
정조 6년
李在學。以景慕宮都提調言啓曰。御覽植木帖子。以四季朔。請出生枯數爻修整以入事。曾已定式矣。今季朔則別無生枯之可以修整者。御覽帖子。姑不請出之意。敢啓。傳曰。知道
정조 6년
鄭志儉。以弘文館言啓曰。本館下番。連日闕直。事甚未安。副校理金履鏞。自鄕上來云。卽爲牌招。以爲姑降入直之地。何如。傳曰。允。
정조 6년
李在學。以兵曹言啓曰。昨日內試射時。本曹堂上軍官崇祿李春琦。以柳葉箭貫二中邊一中加資事。判下矣。所當送吏曹擧行。而李春琦。旣已資窮。何以爲之。敢稟。傳曰。無論內外窠。從自願相當職除授。
정조 6년
朴天行。以漢城府言啓曰。今此壬寅年獻民數時。京中及八道元戶人口摠數抄錄入啓。而濟州三邑民數。迄未上來。海島遲速。未可預料。故京外已磨勘戶口摠數。爲先入錄。濟州三邑。待其上來。追後添錄之意。敢啓。傳曰。知道。
정조 6년
朴天行。以賑恤廳言啓曰。東部二十契一千十七戶發賣米一百七十四石二斗上下之意。敢啓。傳曰。知道。
정조 6년
朴天行。以賑恤廳言啓曰。西部二十四契二千四百五十戶發賣米四百二十石十二斗上下之意。敢啓。傳曰。知道。
정조 6년
李在學。以訓鍊都監言啓曰。卽接金虎門入直把摠金致五。哨官康宙等手本。則入直軍中木川陞戶趙春禧。今日夕食代出去後。終不入來。而闕門已閉。未及以次第軍代入。致有兵曹摘奸時執闕云。莫重宿衛之卒。有此闕番之擧。事極驚駭。闕番軍趙春禧。今方定將卒跟捕。嚴覈重繩計料。而當該把摠哨官不能檢飭之罪。在所難免。一倂決棍汰去。旗隊摠。亦爲嚴棍除案。以懲日後。而臣亦有常時紀律不嚴之失。惶恐待罪之意。敢啓。傳曰。勿待罪。
정조 6년
李在學。以訓鍊都監言啓曰。年終放砲習放。以今月二十五日洗馬臺爲之之意。敢啓。傳曰。知道。
정조 6년
李在學。以訓鍊都監言啓曰。本局別將白東俊。身病甚重。勢難察任。改差。何如。傳曰。允。
정조 6년
李在學。以一所巡廳言啓曰。去夜二更五點量。犯夜人出身林秀恒執捉。依例移送義禁府之意。敢啓。傳曰。知道。
정조 6년
沈豐之。以義禁府言啓曰。一所巡廳啓辭內。出身林秀恒。去夜二更五點量犯夜。移本府處之事。知道。啓下矣。林秀恒。今方待命。卽爲拿囚之意。敢啓。傳曰。知道。依更數治罪放送。近來拿囚人。先卽草記。待下敎捧供。卽藏刑時權宜之例。此後勿爲草記。直爲依例捧供。
정조 6년
林錫喆。以義禁府言啓曰。日寒如此。禁府時囚罪人放送後。草記事。命下矣。時囚罪人李祖承。卽爲放送。而金載謙發配承傳。未及啓下。不得一體放送之意。敢啓。傳曰。渠旣捕納。可謂有功無罪。至於常時不能檢飭之罪。其前都事。所當勘罪。亦不必一一摘發。金載謙定配分揀。奪告身放送。
정조 6년
林錫喆。以義禁府言啓曰。時囚罪人金載謙。定配分揀。奪告身放送事。命下矣。金載謙告身。盡行追奪放送之意。敢啓。傳曰。知道。如有功議。各減一等。
정조 6년
林錫喆。以義禁府言啓曰。削職罪人成胤儉遠地定配事。承傳啓下矣。成胤儉。咸鏡道富寧府定配。而以承傳內辭意。具罪目。依例發遣府羅將。押送配所。何如。傳曰。允。
정조 6년
義禁府啓目。活人署別提金元甲原情云云。傳旨內辭緣。泛稱遲晩。刑推得情。何如。啓。傳曰。事勢似然兺除良。懲礪之政。施之如渠殘武。不足爲戢他。汰去分揀。付過放送。
정조 6년
刑曹啓目。粘盧宗直擊錚原情云云。臣曹不敢擅便。上裁。何如。啓。傳曰。道伯査啓。卿等覆辭。皆曰可宥。予豈有別見。平壤府囚推罪人盧尙澤。特爲減死定配爲良如敎。
정조 6년
弘文館修撰李度謙上疏曰。伏以。臣庸陋賤品。最居人下。僥倖一第。已多過分之懼。淸官顯職。素無自期之念矣。不料聖恩天大。陞六之命。遽及於苫塊之餘喘。臣仰感洪私。益切不洎之痛。曾未幾何。柏府之除。玉署之銜。聯翩而降。寵絶今古。榮動班行。臣聞命惝怳。撫躬恧蹙。其在自量之義。實無堪承之望。而只緣帳殿訊囚。義重沐浴。陪班承牌。理難控辭。前後恩除。輒皆冒膺。左右兜攬。視若固有然。其濫竽之懼。沒廉之愧。自不覺騂顔而汗背也。噫。經幄論思。爲任甚重。苟非學識精透。文辭淹博者。則上而不可輕授。下而不可濫叨。以乖愼簡之意也。如臣不才。少而失學。長益鹵莽。應讀書卷。旣多面墻。尋摘末技。亦不猶人。金根之誤。伏獵之譏。自知難免。則尙何望其備顧問而資講討乎。匪分之職。旣難久玷。自列之章。不容少緩。而連値邦慶之荐疊。未敢私懇之仰瀆。若其不稱之實。必辭之義。亦豈可諉以一出。因仍蹲據。重貽淸朝之羞哉。且臣竊有情私之萬萬切悶者。臣之偏母。年紀衰邁。素抱奇疾。纔經喪禍。日益凘綴。近因寒劇。重添別症。風痰交攻。精神昏昧。飮啖全却。眞元下陷。臣方焦煎罔措。藥餌扶將。實無暫時離捨之勢。而黽勉就職。衷情愈迫。玆不得不疾聲呼籲於仁覆之下。伏乞聖慈。諒臣至懇。鐫臣職名。以重公選。以便救護。不勝大願。臣無任屛營祈懇之至。省疏具悉。爾其勿辭。救護母病。
정조 6년
掌令宋銓。持平申禹相。獻納金翊休。副校理李宗燮啓曰。請喬桐府黜置罪人鄭致達妻。快正王法。以洩神人之憤。請黑山島圍籬罪人龜柱。亟加嚴鞫。夬正王法。答曰。不允。
정조 6년
掌令宋銓。持平申禹相。獻納金翊休啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。夬正王法。噫嘻。痛矣。德相四字凶言。逆節昭著。中外之人。莫不聞知。苟有一分人心者。孰不欲沬血致討。而維彼湖西一種不逞之徒。乃敢肆然營護。或稱丈席。或稱私號。至發通文。欲爲伸辨之計者。究厥心腸。誠極叵測。其窮凶情節。未及究覈。遽蒙酌處。獄體不嚴。輿情轉激。請湖西營獄散配諸罪人。亟令王府。設鞫嚴問。快施當律。答曰。不允。
정조 6년
掌令宋銓。持平申禹相啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。夬正典刑。請黑山島定配罪人任觀周。亟令王府。拿鞫嚴問。期於得情。答曰。不允。
정조 6년
獻納金翊休啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請遠竄罪人安兼濟。亟命王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴堤防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請物故罪人國榮。亟施孥籍之典。請爲奴罪人夢麟。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。夬正典刑。請甲山府竄配罪人洪樂彬。亟令王府。設鞫嚴問。施以當律。請義翊。更令王府。設鞫嚴問。期於得情。夬正王法。新除授大司諫尹承烈。時在洪忠道溫陽地。請斯速乘馹上來事。下諭。答曰。不允。安兼濟事。亟停勿煩。下諭事。依啓。
정조 6년
傳于沈豐之曰。刑曹參議有闕代口傳差出。
정조 6년
吏曹口傳政事。以金憙爲刑曹參議。
정조 6년
壬寅十二月二十二日辰時。上御誠正閣。左副承旨入侍時。左副承旨沈豐之。假注書趙濟魯。記注官金健修金鳳顯。以次進伏訖。上命書榻敎曰。右承旨入侍。賤臣承命出。與李在學偕入進伏。上曰。洪忠道密啓持來將校。來待闕中事。分付。賤臣承命出。分付。命退。諸臣以次退出。
정조 6년
壬寅十二月二十二日午時。上御誠正閣。左副承旨入侍時。左副承旨沈豐之。記事官趙衍德。記注官金健修金鳳顯。以次進伏訖。上命書傳敎曰。璿源譜略白綿紙件三十件。白紙件二十件加印事。分付戶曹及校正廳。又命書傳敎曰。今番譜略校正。事體自別。印進件數。亦甚夥然。御牒篇及系譜卷。亦多有釐正者。年老宗班。有難照檢。同敦寧李瀁。校正堂上。一體啓下。與宗簿提調。使之來待。又命書傳敎曰。譜略跋文。旣命依例撰進。而進獻日字。以歲前擇入云。斯速撰進之意。自政院。申飭。序文。當親撰。往復內閣待編校卽爲刊印事。分付宗簿寺。進獻外加印件。待粧䌙直送內閣。以爲頒賜之地事。一體。分付。奉謨堂所奉譜略一件外。竝爲移奉本寺改張。移奉時儀節。一依定式施行事。本閣本寺知悉。又命書傳敎曰。八高祖圖列祖王妃世譜。一番以謄本御覽。還下之後。無奉安之事。事近疎忽。今番譜略印進時。八高祖圖世譜。精寫一冊。同爲奉安于奉謨堂事。本閣本寺知悉。命退。承史以次退出。
정조 6년
壬寅十二月二十二日申時。上御誠正閣。左副承旨與宗簿提調校正堂上同爲入侍時。宗簿寺提調李命植。校正堂上李瀁。左副承旨沈豐之。假注書沈晉賢。記注官金健修金鳳顯。以次進伏訖。上下敎曰。上番兼春秋出去。持入璿源譜略。健修承命出去。上曰。璿源譜略及敦寧譜牒。限幾代乎。命植曰。敦寧則大王九寸親。璿譜則宗班盡後一代矣。上曰。敦寧何時收單乎。瀁曰。式年正月收單矣。上曰。景慕宮子孫錄中。或有未及定名者。當書子字女字。族譜例亦如是矣。且寶鑑事。當書於御牒矣。命植曰。十九朝御牒。當逐張添書矣。上曰。凡例中亦以此意添入。可也。健修奉譜略以進。上閱首卷曰。以上三十六張。幾盡改矣。命植曰。其中行無餘地處張數。亦當改矣。命植曰。別編。慶壽宮當添錄乎。上曰。依爲之。景慕宮子孫中。其後所生者。亦爲添書。可也。上曰。八高祖圖。使之正書以入矣。知之乎。一件內入。可也。命植曰。今此校正廳中草進上。事體甚重。王元子誕生堂名及年月日時。移文以問於禮曹。則禮曹以姑無文蹟之可據爲答。此恐爲遲滯之端矣。上曰。誕生堂號。以昌德宮讌華堂書之。年月日時。則以壬寅九月初七日寅時書之。可也。出擧條命植曰。璿源譜略。五處史庫奉安件。亦以全帙印出乎。或改張乎。敢此稟達。上曰。今番則事面自別。以全帙爲之。可也。出擧條命植曰。十五件內。未知內出爲幾件乎。上曰。八件矣。上曰。敦府譜牒。爲幾件乎。瀁曰。帙數甚多。未能詳知。上曰。問知後。報於政院。府上件。奉來政院。可也。上問瀁曰。資級居何。瀁曰。嘉義矣。諸臣以次退出。
정조 6년
壬寅十二月二十二日申時。上御誠正閣。右副承旨與賑恤堂上入侍時。賑恤堂上鄭民始。右副承旨林錫喆。記事官趙衍德。記注官金健修金鳳顯。以次進伏訖。上曰。各部發賣。幾何分給乎。民始曰。西部。今日已爲畢給。南部。自明日始給矣。上曰。追後願付之民。何以爲之乎。民始曰。當初不願之民。今聞米精斗厚。皆欲願付。而本廳有難取捨。專委京兆矣。上曰。鞫囚尙未究問。人心易致玩愒矣。民始曰。逆如德相而移囚馬房。已乖鞫體。且不卽嚴覈置法。輿憤益切。王綱太寬矣。上曰。德相待其病差。還囚南間事。分付。賤臣承命出傳。上曰。時敏堂行閣。從近改建。好矣。民始曰。開春不遠。以爲營建。宜矣。命退。諸臣以次退出。
정조 6년
行都承旨尹塾坐。行左承旨鄭志儉坐。右承旨李在學坐。左副承旨沈豐之坐。右副承旨金宇鎭坐直。同副承旨林錫喆坐直。注書李祖承病趙衍德仕直。假注書李庚運仕。事變假注書金遇國在外。
정조 6년
李在學。以都摠府言啓曰。今日入直內三廳武兼禁軍及軍兵等。當爲中日習射。而國忌齋戒相値。不得爲之之意。敢啓。傳曰。知道。
정조 6년
金宇鎭啓曰。領議政徐命善。左議政李福源。右議政金熤。刑曹判書嚴璹。參判李崇祜。參議金憙。依下敎來待矣。傳曰。入侍。
정조 6년
假注書沈晉賢有頉。代李庚運爲假注書。
정조 6년
事變假注書李秉喆有頉。代金遇國爲假注書。
정조 6년
事變假注書金遇國在外。代沈奎魯爲假注書。
정조 6년
傳于李在學曰。明日展拜時挾輦軍。以金虎門入直軍八十名磨鍊事。分付。
정조 6년
傳于林錫喆曰。近來此等事。如廚院之臘肉。藥院之貢蔘。每每闊略。蓋慮有民弊也。至於此事則不然。關係紀綱。且御藥所用。事體何等重大乎。該府尹。不可罷職而止。拿問處之。
정조 6년
林錫喆。以內醫院官員。以都提調提調意啓曰。御藥所用藿香。近來貿來者。漸不如前。品甚劣下。故以別品極擇貿來事。關飭義州府矣。今此封進藿香。皆非別品。反不如本院年例貿納之品。事之駭然。莫此爲甚。御供事體。何等重大。而若是泛忽。當該封進府尹。罷職。何如。傳曰。允。
정조 6년
李在學。以訓鍊都監言啓曰。武藝出身廳節目書入之意。敢啓。傳曰。知道。二件訓將繕寫。揭板於本局本廳。而十件印出。紙衣作貼入啓。都提調大將。當各頒一件。安寶次。待畢印送于內閣。可也。
정조 6년
金宇鎭。以義禁府言啓曰。時囚罪人金載謙。告身盡行追奪事。草記批旨內。如有功議。各減一等事。命下矣。金載謙九代祖詮。靖國功臣。延興府院君六寸親云。功議各減一等。奪告身三等之意。敢啓。傳曰。知道。
정조 6년
林錫喆。以刑曹言啓曰。卽伏見全羅監司朴祐源啓本。則平安道肅川府囚推罪人校奴致玄。以殺獄罪人。因判下減死。今十二月初八日。到配於靈巖郡矣。雖是赦前事。而罪係殺獄。減死恐不可擧論。仍配。何如。傳曰。放送。
정조 6년
壬寅十二月二十三日辰時。上御誠正閣。大臣刑曹堂上入侍時。領議政徐命善。左議政李福源。右議政金熤。刑曹判書嚴璹。刑曹參判李崇祜。刑曹參議金憙。左副承旨沈豐之。右副承旨林錫喆。假注書沈晉賢。記注官金健修金鳳顯。以次進伏訖。上曰。注書出去。刑曹諸獄囚草文案持入。可也。賤臣承命而出。持入文案。上曰。大臣皆已見之否。命善曰。已見之而其中可以傅生者。五六度。刑曹堂上。已爲審理矣。上曰。僞造罪人。何以處之耶。命善曰。無容更議。其中三人。情跡狼藉。實無可恕之道。而每當審理之時。殺獄則不可輕放。故僞造罪人。必蒙疎決之恩。此非懲奸之道矣。熤曰。此輩一生。以此爲業。如或傅生。則後復如是。民不畏法矣。上曰。在院承旨入侍。出榻敎賤臣承命出。與行都承旨尹塾。右承旨李在學同入。塾曰。審理入侍。承旨當爲備員。而同副承旨朴天行。以式暇。不爲仕進。牌招。何如。上曰。許遞。前望單子入之。可也。出擧條豐之讀奏私奴允老味殺獄文案。上曰。誰之奴也。璹曰。鄭述祚之奴也。上曰。允老味年。幾何。姑不受一次刑乎。璹曰。二十五歲。而近因藏刑。姑未刑訊矣。上曰。此罪人文案。別無難處矣。命善曰。然矣。上命書判付。在學讀奏吳贊周殺獄文案。上曰。律官中了了者一人率入。賤臣承命出。與律官金就夏偕入。上曰。威逼人死者。何以照律。就夏曰。威逼人致死者。杖一百。追徵埋葬。銀一十兩矣。上曰。何如者。謂之威逼人死也。就夏曰。威逼者。是以勢以威。逼令人死。人亦不得已而死者。是也。上曰。此事問之律官。則非威逼人死也。卿等之意。如何。命善曰。果非成獄之事也。福源曰。成獄則甚矜憐矣。熤曰。軍門軍士。稍有勢力。豈有見逼於賣酒女。致死之理乎。上曰。僉意如此。無容更議也。命書判付。在學讀奏孫太江殺獄文案。上曰。此非匪爾牛角。何壞我墻之比。太江。何嘗有意於傷陰春得耶。此事何至今不決乎。甚可矜也。命善曰。此事素稱可笑獄事矣。上曰。太江。大抵頑甚矣。前旣揮鎌。傷人之單袴。猶不之懲。又復揮刃者。其手勢不好。雖非故犯。其可再乎。卿等之意。如何。命善等曰。此非償命之事也。熤曰。孫太江白晝揮刃之狀。不可無罪矣。上曰。刑堂之意。如何。璹曰。此所謂過失殺人也。過失殺人。有贖給死者之例矣。上曰。如何是過失也。律官詳奏。可也。就夏曰。過失殺人者。是耳目所不及。思慮所未到。而不期殺而人被其傷。謂之過失。凡過失殺人者。準毆殺人絞罪收贖。以給致死人家。其贖爲四十九兩錢矣。上曰。過失猶屬用意也。此則是無意於春得。而春得偶被其刃。可謂彼此不幸者也。熤曰。徵贖亦似難矣。崇祜曰。徵贖又嚴刑。然後可以懲罪矣。上命書判付。在學讀奏梁廷國殺獄文案。上曰。金壽長落水之時。廷國豈不知之乎。璹曰。渠之招辭中。謂之深坐篷牕中。不能卽知云矣。上曰。此實疑獄而謂之疑獄。輕先傅生。則冤死者。尤極矜惻矣。但壽長落在他處。則可疑廷國之推殺。而今落在渠之小船處矣。事極怪異矣。命善曰。此獄終是可疑者矣。上曰。壽長赤脫入船之意。蓋欲與廷國相爭。而廷國之招。謂之從容相語。豈有從容相語之理乎。璹曰。無冤錄。有落水死者檢驗之法。蓋爲人所推者。四肢皆伸。自落水死者。握手甚固云。而壽長屍體則握固云矣。上曰。卿等之意。如何。福源曰。此事終是疑案。更加嚴覈。似好矣。熤曰。梁廷國。必無殺壽長之心。左相更査之說。好矣。上曰。諸堂之意。如何。璹崇祜曰。臣等別無他所見矣。上命書判付。又下敎於璹等曰。雖爲更査。今當歲末。切勿株連多人。以致騷擾也。仍命就夏先退。又下敎曰。右副如到院。使之入來。賤臣承命出。與右副承旨金宇鎭偕入。宇鎭持平安監司徐浩修密啓以入。上曰。密啓誰爲持來乎。命賤臣知入。賤臣出問後以畿營撥軍來納之意。回奏。在學讀奏李春成殺妻文案。璹曰。此獄傷處則分明而有疑端。可以傅生者。卽春成出他還家後致斃也。命善曰。有傷處則被打無疑也。上曰。夫妻雖或反目。豈至戕殺之境。關係倫常。不可遽然酌處矣。崇祜曰。比之他人相殺。則似有減等矣。上命書判付。又下敎曰。此文案。三相退去後各以所見議啓。而至右相所後。直送政院。可也。此外無他疑獄耶。璹曰。舊文案無可更議。而有梁季乭高應世事。可以起疑者。蓋季乭應世。共打一人。而應世則減死。季乭則滯囚。似有扶抑於其間而然也。上曰。此則以啓目書入。而同推文案。結辭以入。則當判付。使卿等論稟矣。上曰。今日審理五人。皆得傅生矣。命善曰。其中雖有更査之事。而大體則皆得生道矣。上曰。義州事。駭然矣。使本院請罪矣。卿果知之乎。命善曰。臣姑未聞下敎。而府尹事。誠駭然。藿香則方欲退送矣。上曰。不必退送。此後使之擇求以封。府尹則自本院草記請罪。可也。熤曰。璿源譜略。今方修正矣。常溪君君號旣改。名字亦令改之之意。分付宗簿寺。何如。上曰。依爲之。出擧條璹曰。臣於譜略事。雖非職掌。竊有所區區淺見。敢此仰達矣。列聖世譜中。眞宗大王嗣主上殿下下。以惠慶宮誕生爲小註。不但有違凡例。事極未安。今若依明宗大王嗣宣祖大王前例。去其小註。以大註書思悼莊憲世子第二男。惠慶宮誕生。壬申某月日誕降于某宮。則事面正當矣。上曰。予於平日。未嘗詳見譜略。昨日偶爾披閱。心甚疑怪。將欲下敎。所奏果善矣。璹曰。眞宗大王徽號中孝章二字。卽是昇遐後先朝所賜之諡。今譜略中合錄於追崇時所上徽號。此亦誤矣。德宗大王。以東宮昇遐。諡曰懿敬。故書於追崇之前。今亦依此例釐正。宜矣。上曰。所奏亦當矣。璹曰。又有大於此者。成宗大王。承睿宗大王踐阼。故於睿廟。稱皇考孝子嗣王臣。後雖追崇德宗。而廟祝。稱皇伯考姪國王。則父子大統。專屬睿廟。而譜略中。書德宗嗣成宗。於睿宗下。不書嗣成宗。而只錄仁城齊安兩大君。此則恐不免大段錯誤。譜略之書。若成於成宗中宗之世。則必不如此。而至肅廟初年。朗原君。私錄成書。而所見不能及此。故相金錫胄監董刊印。而泛然不察。以致如此矣。事係重大。大臣適入侍。下詢處之。似好矣。上曰。以擧條書出。可也。璹曰。若爲擧條則莫重之事。文字下語。實多難便矣。命善曰。刑判之言。誠然矣。只使注書。錄出筵話一通。傳示宗簿提調。使之請對稟定。好矣。上曰。依爲之。仍命書傳敎曰。國朝典章。稔知該洽。因譜略事筵奏。極其嘉尙。判書嚴璹。特賜大鹿皮一令。又下敎曰。使戶曹。持入鹿皮。使之閤門親授。賤臣承命出傳。上曰。大抵譜略之例。多有可改者。雖以冊名言之。所可詳者。不可謂之略也。且每一修整。必有跋文。跋文之數。將過一卷。此後則以小字書印。好矣。命善曰。聖敎誠然矣。上曰。舊譜例太略矣。若以璿派子孫。勿限代數竝錄。則始可爲譜體矣。璹曰。此事恐難諧也。惟我太祖大王恭靖大王子孫。遍滿京外。決難收單。收單之際。亦必有無限弊端矣。上命書傳敎曰。明日由月覲門展拜。該房知悉。仍命退。諸臣以次退出。
정조 6년
壬寅十二月二十三日申時。上御誠正閣。右副承旨入侍時。右副承旨金宇鎭。記事官趙衍德。記注官金健修金鳳顯。以次進伏訖。上曰。義州府尹事。誠極駭然。御供藥材。何等重大。而今以劣品藿香。敢爲封進。寧有如許道理乎。宇鎭曰。果不善擧行矣。命讀公事。仍書判付訖。命退。承史以次退出。
정조 6년
行都承旨尹塾坐。行左承旨鄭志儉坐。右承旨李在學坐。左副承旨沈豐之坐直。右副承旨金宇鎭坐。同副承旨林錫喆坐直。注書李祖承仕趙衍德仕直。事變假注書馬思人仕。
정조 6년
傳于林錫喆曰。開城留守下直守令留待。
정조 6년
傳于金宇鎭曰。右副承旨與宗簿提調入侍。
정조 6년
備忘記。開城留守徐有防下直。長弓一張長箭一浮賜給。
정조 6년
尹塾。以吏曹言啓曰。今此景慕宮展拜時。左右通禮不可不備。而左通禮李一曾在外未肅拜。今姑改差。與右通禮未差之代。備擬以入之意。敢啓。傳曰。知道。
정조 6년
吏曹口傳政事。以金和中爲左通禮。趙武範爲右通禮。
정조 6년
備忘記。昨聞右副言。吏判不過以微痾。頗有差勢云。目今歲除不遠。政期一日遲延可悶。況有政命。禁堂差出。不容暫時遲滯。吏曹判書金華鎭。一體牌招開政。
정조 6년
尹塾啓曰。吏曹判書金華鎭。參議趙鼎鎭牌不進推考傳旨及罷職傳旨。今方捧入。而開政命下之後。如是違牌。不卽擧行。事甚未安。判書更卽牌招。何如。傳曰。允。
정조 6년
林錫喆。以義禁府言啓曰。卽接入直都事兪靖柱所報。則今日罷漏後。外直羅將所告內。罪人瑞集氣塞云。故不勝驚駭。卽使救療官看審。則非氣塞。而乃以藁索結項致斃。萬萬驚惶。玆以馳告云矣。鞫獄罪人之守直救療。何等嚴愼。而乃有此前古所未有之變怪。臣常時不能檢飭之罪。惶恐待罪。入直都事拿問處之。當該外直羅卒。守直間軍士二名。竝出付捕廳。嚴覈得情。屍體出給。令漢城府檢驗。何如。傳曰。允。瑞集。設令有共參之跡。旣已發告之後。無異告者。帳殿特令解枷。待結末酌處次。仍令解枷囚。則忽地縊死。事甚怪訝。不徒此也。自有王府以來所未有之事。此而尋常處之。國綱將無所施。禁府諸堂。竝拿問定罪。都事拿鞫得情。拿問諸堂。爲先遞差。政官牌招開政。
정조 6년
尹塾啓曰。吏曹判書金華鎭。再牌不進推考傳旨。今方捧入。而開政命下之後。連事違召。終不膺命。事體所在。誠極未安。所當更請牌招。而係是一日三牌。何以爲之。敢稟。傳曰。病不至難强。且有時急擧行之事。而如是違牌。揆以分義。萬萬寒心。到今徒損國體。從重推考。更卽牌招。申飭開政。
정조 6년
以訓鍊都監左別將望筒。傳于林錫喆曰。每朔祿試事。傷寒稱頉。訖可休矣。李潤慶祿試射。傷寒差復間。凡係望筒。勿爲擬望事。分付兩銓及各營門。以懲他武弁怠頑之習。
정조 6년
備邊司薦望。以沈頤之爲義州府尹。
정조 6년
備忘記。守直中官姜渭興成大昌竝加資。
정조 6년
有政。吏批。行判書金華鎭進。參判鄭昌順在外未肅拜。參議趙鼎鎭傳旨未下。行都承旨尹塾進。以權坪爲掌令。許晊爲正言。尹㬦爲副校理。姜彝正爲副修撰。朴天行爲兵曹參議。鄭尙淳爲判義禁。鄭昌聖爲知義禁。吳載純爲同義禁。李㷸爲兵曹佐郞。李魯春爲兼中學敎授。趙興鎭爲兼東學敎授。李度謙爲兼南學敎授。鄭致淳爲江西縣令。李羽逵爲大同察訪。朴宗來爲司僕正。義州府尹沈頤之單付。副護軍李文德今加嘉善加資事。承傳。中官姜渭興成大昌。以上今加通政加資事。承傳。
정조 6년
兵批。判書徐有隣病。參判沈念祖病。參議鄭啓淳入直進。參知朴天行未肅拜。右承旨李在學進。副司直申應顯朴天行李昌漢。副護軍朴宗大。副司果李益運李熹仁單付。
정조 6년
沈豐之。以弘文館言啓曰。本館下番闕職。事甚未安。今日新除授玉堂。待下批仍卽牌招。以爲推移入直之地。何如。傳曰。允。
정조 6년
以兵曹參知口傳差出草記。傳于林錫喆曰。今日政差出。
정조 6년
沈豐之。以禮曹言啓曰。今十二月初三日別陳賀時方物及來癸卯正朝諸道所封方物。隨其來到。先爲捧入事。頃日筵中。旣承聖敎矣。黃海監司及本道水使所封別陳賀方物及正朝方物。今始來到。陳賀方物。依聖敎先爲看品捧入。正朝方物則來初一日親臨陳賀時。依定式當爲排設於禮物案。以此擧行。何如。傳曰。允。領來。如有因此留待之弊。不必遲待陳賀。卽爲捧入。可也。
정조 6년
李在學。以扈衛廳別將。以大將意啓曰。本廳軍官別試射。依例擧行。軍卒一體試放事。命下矣。軍官初試。已令別將。試取五十人。臣命善。今日御營廳南小營覆試設行。闕內入直軍官初試入格人。依前例除標信。出試後還入直之意。敢啓。傳曰。知道。
정조 6년
李在學。以兵曹言啓曰。禁軍來春夏等祿試射。限內有故。從後退行之意。敢啓。傳曰。知道。
정조 6년
林錫喆。以賑恤廳言啓曰。南部二十七契二千二百十八戶發賣米三百八十五石十四斗上下之意。敢啓。傳曰。知道。
정조 6년
林錫喆。以賑恤廳言啓曰。南部四十契一千三百八十三戶發賣米二百五十六石八斗上下之意。敢啓。傳曰。知道。
정조 6년
林錫喆。以訓鍊都監言啓曰。依下敎。捉虎時先殺武藝別監金大天。三升四疋木四疋布四疋。再殺武藝別監崔誠道。三升二疋木二疋布四疋。三殺武藝別監李成得。木二疋布四疋。四殺武藝別監金潤興。木二疋布四疋。五殺砲手金龍福。木二疋布四疋。依大虎捉得例。分等倍賞之意。敢啓。傳曰。知道。
정조 6년
李在學。以御營廳言啓曰。今十二月二十四日景慕宮展拜時。依兵曹節目。集春營入直軍二十名。領軍把摠洪健祚。哨官金履彬率領。月覲門左邊設布帳外排立。東營入直軍三十名。把摠許侊。哨官邊義邦率領。宮大門外把守。竝待標信出用。解嚴後還入直間。集春營哨官李明祿。東營哨官李顯三代直之意。敢啓。傳曰。知道。
정조 6년
金宇鎭。以義禁府言啓曰。罪人德相。着枷杻還守南間之意。敢啓。傳曰。知道。
정조 6년
壬寅十二月二十四日辰時。上詣景慕宮。展拜入侍時。行都承旨尹塾。行左承旨鄭志儉。右承旨李在學。左副承旨沈豐之。右副承旨金宇鎭。記事官李祖承趙衍德。記注官金健修金鳳顯。以次隨駕。上具翼善冠衮龍袍。乘輿出仁和門詣仁政門。命書傳敎曰。開城留守入侍。徐有防進前。上曰。何日爲上衙耶。有防曰。今將發程。明欲到衙矣。上曰。早卽發行。可也。有防退出。駕由建陽門出月覲門。詣降輿所。通禮跪請降輿。上降輿入齋室。少頃。上出齋室。詣板位西向立。引儀唱再拜禮。上行拜禮。仍入宮內奉審訖。還御齋室。上曰。通禮何以假官塡差耶。豐之曰。左右通禮。姑未差出。故然矣。上曰。卽令該曹口傳差出事。分付。賤臣承命出傳。少頃。上出齋室。通禮跪請乘輿。上乘輿由月覲門詣春塘臺。通禮跪請降輿。上降輿入暎花堂。諸臣以次退出。
정조 6년
壬寅十二月二十四日未時。上御誠正閣。左副承旨。右副承旨與宗簿提調入侍時。宗簿提調李命植。左副承旨沈豐之。右副承旨金宇鎭。記事官趙衍德。記注官金健修金鳳顯。以次進伏訖。上曰。校正堂上來待乎。豐之曰。姑未入來矣。上曰。卿有何所奏乎。命植曰。刑判所錄中。有逐條仰稟者矣。上曰。卿其奏之。命植曰。刑曹判書嚴璹。昨日筵奏中。德宗大王書嗣一款。當爲釐改爲言。其言固似的確。而第念事體之重大。有難議定於卒乍。更爲博詢處之。何如。上曰。問議時原任大臣禮官。草記。可也。出擧條命植曰。御牒今當修改矣。臣亦有可達者。眞宗大王御字。尙未紀載。今番似宜添書矣。上曰。依爲之。出擧條上曰。宣廟。以前。皆以上字書之。事甚可訝矣。今番必皆釐正。以成一通文字。可也。命植曰。聖敎好矣。上曰。列朝子孫。今當詳細載錄。而仁廟朝內外孫。或有未入錄者。必博考添書。景慕宮外孫錄。亦探問本家。詳悉入錄。可也。命植曰。庚辰以後宗臣子孫入仕者。亦多見漏。且舊宗臣子孫。有難廣考。行關八道。待報來修成。則似有稽滯之患矣。上曰。郞廳。以諳鍊譜學者差出則。好矣。命植曰。聖敎誠然矣。上曰。卿。從好釐正。可也。命先退。上曰。瑞集。或有傅生之道。而今此結項自斃。誠極怪訝矣。宇鎭曰。渠輩根因。不得嚴覈。而有此徑斃。事極憤惋矣。上曰。鞫囚之自縊致死。亦關紀綱所在矣。豐之曰。獄體不嚴。故有此變怪之事矣。命書傳敎曰。纔以此事。發緘取招。而續見箕伯狀啓。前此申飭。何如。則不有停運之朝令。輕易發船。有此渰沒之擧。穀物臭載。猶屬餘事之餘事。人物死亡。至於十五名之多云。準不用心律。加等處分。不但曾有傳敎。若不嚴加勘罪。無以慰死者之冤。該縣令洪秉文爲先罷黜。依狀請。罪狀令該府拿問。各別嚴處。監色之潛自換騎。旣在本縣境內。又不能登時摘發。該縣令尹翊東。亦依狀請。令該府照法勘處。渰死人恤典。自該道。各別優給。雖以兩西方伯言之。不可無別樣處分。而當初漂流之的在何邑。從後臭載之的在何道。末由査實。似因船從外洋之致。有難分輕重論勘。平安監司徐浩修。黃海監司黃昇源。一竝爲先越俸一等。又命書傳敎曰。江西縣令。令該曹口傳差出。使之不多日內辭朝。又命書傳敎曰。下直守令入侍。賤臣承命出。與李謙煥偕入進伏。上曰。本州素稱難治。且値歉歲。必盡賙救之策。無至顚連之患。可也。命宣諭訖。命退。諸臣以次退出。
정조 6년
壬寅十二月二十四日申時。上御誠正閣。左副承旨入侍時。左副承旨沈豐之。記事官趙衍德。記注官金健修金鳳顯。以次進伏訖。上曰。吏判承牌入來乎。豐之曰。吏判終不承牌。來待朝房。以謂江西縣監口傳望。亦難擧行云矣。上曰。自政院。更爲催促事。分付。賤臣承命出傳。豐之曰。元子宮延祥詩。當爲製進乎。上曰。待年長爲之。可也。命退。承史以次退出。
정조 6년
行都承旨尹塾坐。行左承旨鄭志儉坐。右承旨李在學坐直。左副承旨沈豐之坐。右副承旨金宇鎭坐直。同副承旨林錫喆坐。注書李祖承仕趙衍德仕直。事變假注書馬思人仕。
정조 6년
金宇鎭啓曰。領府事金尙喆。領議政徐命善。左議政李福源。右議政金熤。有稟達事。來詣請對矣。傳曰。入侍。
정조 6년
金宇鎭啓曰。明日望闕禮習儀時。憲府無進參之員。除在外未署經外。未肅拜呈告人員。待開門牌招。以爲進參之地。何如。傳曰。允。
정조 6년
沈豐之啓曰。今此皇曆。京畿監營二件。一件營上。一件勅使所經邑分上。黃海監營二件。一件營上。一件勅使所經邑分上。平安監營四件。一件營上。三件勅使所經各邑分上。開城府江華府原春監營洪忠監營全羅監營慶尙監營咸鏡監營各一件。營上事。自本院。依例成有旨下送。京各司頒賜二十三件。亦爲依前頒給之意。敢啓。傳曰。知道。
정조 6년
以扈衛廳軍官別試射試取別單。傳于李在學曰。扈衛軍官別試射。御極以後初行之擧。邊將承傳人。待窠調用。以爲慰悅之地事。分付。
정조 6년
傳于金宇鎭曰。推考房承旨。待闕門開鑰進去。則似當差晩申退。下位承旨。早卽開坐。以草供入送事。分付禁府。該房承旨方在坐直。待下敎出去。
정조 6년
傳于李在學曰。在外及未肅拜未署經兩司許遞。前望單子入之。待下批牌招。使之推移參鞫。
정조 6년
以平安監司李如大等發配事狀啓。傳于金宇鎭曰。李如大等。如已蒙放於赦典。李得表。一體放送事。分付該曹。
정조 6년
以京畿監司金再鳳李性達。良賤辨別査啓啓本。傳于金宇鎭曰。係是赦前事。定配分揀。自本營參酌懲治放送。
정조 6년
金宇鎭。以弘文館言啓曰。新除授副校理尹㬦。時在京畿南陽地。副修撰姜彝正。時在洪忠道公山地。經筵入番事緊。請竝斯速乘馹上來事。下諭。答曰。依啓。
정조 6년
沈豐之。以禮曹言啓曰。來癸卯正朝各道封進方物。陳賀日排設事草記批答。領來人。如有因此留待之弊。不必遲待陳賀。卽爲捧入事。命下矣。正朝諸道所封方物中。慶尙監司及洪忠監司本道兵使水使黃海監司本道水使封進方物。今始上來。依批旨下敎。先爲看品捧入之意。敢啓。傳曰。知道。
정조 6년
李在學。以都摠府言啓曰。今日入直內三廳武兼禁軍及軍兵等。當爲中日習射。而臘享大祭齋戒相値。不得爲之之意。敢啓。傳曰。知道。
정조 6년
李在學。以扈衛廳別將。以大將意啓曰。本廳軍官別試射初試入格人覆試設行事。旣已啓達矣。依前規。柳葉箭五矢十巡試取後。各其得中矢數。別單開錄。本廳軍試放後得中人。一體書入之意。敢啓。傳曰。知道。
정조 6년
沈豐之。以觀象監官員。以領事提調意啓曰。來癸卯年時憲七政書中。四月初三日水星經緯宿度。誤書於初一日。至六月二十九日。次次換塡。莫重進上。如是誤書。事極驚駭。當該曆官。令攸司科治。進上七政書。退出洗補以入。何如。傳曰。寫本。當自內較正。而印本則無差誤。謄書之際。一字換寫。不是異事。若令擬律。則本律太重。該曆官。自本監飭罰。可也。
정조 6년
李在學。以禁衛營言啓曰。今日本營上番軍點考。下番軍賞試才。設行於南別營事。昨已單子啓下。而捕盜廳合坐相値。依例令兼中軍吳載光。代行。何如。傳曰。允。
정조 6년
李在學。以御營廳言啓曰。今日本廳上番軍點考。下番軍賞試才。設行於南小營事。昨已單子啓下。而捕盜廳合坐相値。在前如此之時。有中軍代行之例。令兼中軍田翊顯代行。何如。傳曰。允。
정조 6년
林錫喆。以賑恤廳言啓曰。西部二十八契二千一百四戶。發賣米三百四十一石三斗上下之意。敢啓。傳曰。知道。
정조 6년
金宇鎭。以賑恤廳言啓曰。北部四十四契二千六百四戶。發賣米四百六十三石十二斗上下。五部坊民。初巡發賣。今日畢分給之意。敢啓。傳曰。分給。聞已了當。甚可幸也。來頭益加惕念爲之。可也。
정조 6년
金宇鎭。以義禁府都事。以大臣意啓曰。推鞫問事郞廳四員數少。擧行每多窘速。前校理李喆模。副司果李錫夏加差。問郞中洪仁浩李喆模。方在罷散中。令該曹口傳權付軍職。使之冠帶常仕。何如。傳曰。允。
정조 6년
兵曹口傳政事。副司果李喆模洪仁浩。
정조 6년
金宇鎭。以義禁府都事。以大臣意啓曰。罪人入來。推鞫。卽當依下敎擧行。而日勢已暮。開坐之際。必値夜深。待明朝擧行之意。敢啓。傳曰。知道。
정조 6년
金宇鎭。以義禁府言啓曰。平安監司徐浩修狀啓據。江西縣令洪秉文爲先罷黜。令該府拿問。各別嚴處。永柔縣令尹翊東。照法勘處事。命下矣。洪秉文尹翊東等。俱在任所云。依例發遣府羅將。竝拿來何如。傳曰。待待命拿囚。
정조 6년
金宇鎭。以義禁府言啓曰。義州前府尹申大升拿問處之事。傳旨啓下矣。申大升。時在任所。依例發遣府書吏交代後。拿來。何如。傳曰。待待命拿囚。
정조 6년
金宇鎭。以義禁府言啓曰。今月二十日二更量。犯夜人出身林秀恒。依例隨更數決杖二十度後。放送之意。敢啓。傳曰。知道。
정조 6년
金宇鎭。以義禁府言啓曰。罪人吳尙顯。依下敎。各別救療之意。敢啓。傳曰。知道。
정조 6년
金宇鎭。以刑曹言啓曰。罪人羅將洪泰濟。軍士權千守金時三金福三等。照律事。命下矣。謹按大明律則斷獄條有曰。獄囚失於點檢。若囚自殺者。減一等。脫監在逃者。罪至杖一百。流三千里。罪人洪泰濟權千壽金時三。以失於點檢罪。死罪減一等。各決杖一百。洪泰濟慶尙道泗川縣。權千壽長鬐縣。金時三全羅道光陽縣。竝流三千里定配罪人金福三。以脫監在逃罪。決杖一百。咸鏡道端川府。流三千里定配。竝卽押送之意。敢啓。傳曰。知道。
정조 6년
金宇鎭。以左右捕盜廳言啓曰。自咸鏡監營。捉送罪人征彦。嚴囚左捕廳。文書一封捧受之意。敢啓。傳曰。取招密啓。從事官處。堅封出給。與訓將密見。待文得捉來取招。卿等與訓將。合坐擧行。
정조 6년
李在學啓曰。密符親納。例也。而前開城留守鄭昌順。使其褊裨替納。事甚未安。推考警責。何如。傳曰。允。
정조 6년
禁府啓目。前判義禁府事韓光會。前知義禁府事鄭好仁。前同義禁府事李昌運等原情云云。傳旨內辭緣。泛稱遲晩。所當請刑是白乎矣。曾經侍從及閫帥。勿爲請刑。旣有先朝受敎。竝只議處。何如。判付啓。竝削職放送。
정조 6년
又啓目。禁府都事兪靖柱原情云云。傳旨問目內辭緣。反覆嚴問。則其所納招。全事漫漶。不爲直告。究厥所爲。極爲痛駭。刑推得情。何如。判付啓。議處。
정조 6년
刑曹啓目。粘連罪人張漢福更招云云。更加各別嚴刑。期於得情。何如。判付啓。當此審理之日。豈可循例訊推。更加出意見。仔細參閱。無一可疑之端是去等。依前加刑。期於得情爲旀。如有不分明之跡。卽爲論理覆啓爲良如敎。
정조 6년
又啓目。粘連罪人朴昌郁更推云云。各別嚴刑。期於取服。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人朴世根更推云云。更加各別嚴刑。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘連罪人吳孫興更招云云。更加各別嚴刑。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘連罪人李壽億更招云云。更加各別嚴刑。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘連罪人金廷周更招云云。更加各別嚴刑。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘連罪人朴𤩕更招云云。更加各別嚴刑。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人安宗玄更推云云。更加各別嚴刑。期於得情。何如。判付啓。此獄事。自在完決之時。已有起疑之端。而畢竟朴哥姜哥。或配或放之後。渠無生出之路是如乎。細考各案。終涉䵝昧。卿等更加出意見。論理稟處爲有矣。當此疎釋之日。此等獄案。從速酌決。實無所妨。一體知悉爲良如敎。
정조 6년
又啓目。粘罪人金奉鎭更推云云。更加各別嚴刑。期於得情。何如。判付啓。依張漢福判付。仔細審理。無一毫疑端。然後加刑取招爲良如敎。
정조 6년
又啓目。粘罪人吳彦邦更推云云。更加各別嚴刑。期於輸情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人白占卜更推云云。更加各別嚴刑。期於取服。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人李光點更推云云。更加各別嚴訊。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人金龍河更推云云。更加各別嚴刑。期於取服。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人朴聖樑更推云云。更加各別嚴刑。期於輸款。何如。判付啓。依張漢福判付。仔細審理。無一毫疑端。然後依前加刑取招爲良如敎。